
Uznesenie Okresný súd Námestovo vo veci nedobrovoľnej hospitalizácie A. B., nar. XX.XX.XXXX, trvale bytom C. XXXX/XX, B. D., prechodne bytom E. F. D. XXX/XX, G., zastúpeného opatrovníčkou H. B., I. J., nar. XX.XX.XXXX, bytom C. XXXX/XX, B. D., v tomto konaní zastúpeného procesným opatrovníkom: Mesto Dolný Kubín, IČO: 00314463, za účasti Hornooravskej nemocnice s poliklinikou Trstená, so sídlom Mieru 549/16, Trstená, v konaní o vyslovení prípustnosti prevzatia a držania v zdravotníckom zariadení, takto rozhodol: I. Konanie z a s t a v u j e. II. Žiaden z účastníkov n e m á nárok na náhradu trov konania. odôvodnenie: 1. Psychiatrické oddelenie Hornooravskej nemocnice s poliklinikou Trstená podaním zo dňa 10.01.2025, doručeným Okresnému súdu Námestovo dňa 10.01.2025, oznámilo súdu, že dňa 10.01.2025 o 09:53 hod. bol prijatý do ústavnej psychiatrickej starostlivosti A. B., nar. XX.XX.XXXX, trvale bytom C. XXXX/ XX, B. D., ktorý je obmedzený v spôsobilosti na právne úkony a opatrovníkom je jeho mama H. B., nar. XX.X.XXXX, bytom C. XXXX/XX, B. D., ktorá je t. č. hospitalizovaná na psychiatrickom oddelení Hornooravskej Nemocnice s poliklinikou Trstená v rámci akútnej hospitalizácie a nie je schopná udeliť súhlas opatrovníka s jeho hospitalizáciou. 2. Súd uznesením č. k. 7Pu/1/2025-5 zo dňa 13.01.2025 podľa § 254 ods. 2 zákona č. 161/2015 Z. z. Civilný mimosporový poriadok (ďalej len "CMP") začal konanie o prípustnosti jeho prevzatia a držania v ústave zdravotníckej starostlivosti. Uznesením č. k. 7Pu/1/2025-9 zo dňa 14.01.2025 súd ustanovil A. B., nar. XX.XX.XXXX procesného opatrovníka Mesto Dolný Kubín, z dôvodu, že mal preukázané, že A. B., nar. XX.XX.XXXX, je obmedzený v spôsobilosti na právne úkony v celom rozsahu a súdom ustanovený opatrovník t. j. jeho mama H. B., nar. XX.X.XXXX, je tiež t. č. hospitalizovaná na psychiatrickom oddelení Hornooravskej Nemocnice s poliklinikou Trstená v rámci akútnej hospitalizácie a nie je schopná udeliť súhlas opatrovníka s hospitalizáciou jej syna A. B., nar. XX.XX.XXXX. Uznesením č. k. 7Pu/1/2025-11 zo dňa 14.01.2025 súd rozhodol, že prevzatie do ústavu vykonávajúceho zdravotnícku starostlivosť, bolo zo zákonných dôvodov. Hornooravská nemocnica s poliklinikou Trstená súdu dňa 07.03.2025 oznámila, že A. B., nar. XX.XX.XXXX, bol v ich zariadení hospitalizovaný od 10.01.2025 do 15.01.2025, počas celého pobytu nepodpísal súhlas s hospitalizáciou a dňa 15.01.2025 bol prepustený do miesta bydliska t. j. Centra sociálnych služieb Zákamenné a ambulantnej psychiatrickej starostlivosti. 3. Podľa § 2 ods. 1 zákona č. 161/2015 Z. z. CMP, na konania podľa tohto zákona sa použijú ustanovenia Civilného sporového poriadku (ďalej len "CSP"), ak tento zákon neustanovuje inak. 4. Podľa § 161 ods. 1 zákona č. 160/2015 Z. z. CSP, ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len "procesné podmienky").
5. Podľa § 161 ods. 2 CSP, ak ide o nedostatok procesnej podmienky, ktorý nemožno odstrániť, súd konanie zastaví. 6. Umiestnený bol prepustený z psychiatrického oddelenia preto na pokračovanie v konaní o prípustnosti jeho držania v ústave podľa § 267 CMP nie je dôvod. Súd konanie s poukazom na nedostatok procesnej podmienky, ktorý nemožno odstrániť podľa § 161 ods. 2 CSP, zastavil. 7. O trovách konania súd rozhodol podľa § 52 CMP tak, že žiadnemu z účastníkov nepriznal nárok na náhradu trov konania. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Okresnom súde Námestovo, písomne, vo dvoch vyhotoveniach. V odvolaní sa popri všeobecných náležitostiach podania (§ 127 ods. 1 a 2 CSP), t.j. ktorému súdu je určené, kto ho robí, ktorej veci sa týka, čo sa ním sleduje a podpis, uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Podľa § 365 ods. 1 CSP odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Podľa § 62 ods. 1 CMP odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Podľa § 62 ods. 2 CMP odvolacie dôvody možno meniť a dopĺňať až do rozhodnutia o odvolaní. Podľa § 63 CMP v odvolacom konaní možno uvádzať nové skutkové tvrdenia a predkladať nové dôkazné návrhy.

